paragraph_text: Na Svjetskom prvenstvu u Kijevu 2013. postala je najmlađa osvajačica svjetskoga zlata u povijesti ritmičke gimnastike, i to ne jednog zlata, već njih tri. Sljedeće godine, ponovno je ušla u povijest postavši najmlađa ritmička gimnastičarka koja je obranila naslov svjetske prvakinje. Ne samo da je obranila svjetski naslov u sve tri discipline, već je i osvojila još dva zlatna odličja okitivši se s ukupno 5 zlatnih odličja na jednom prvenstvu.<ref> Međunarodni gimnastički savez, FIG: Jana Kudrjavceva prizemljila konkurenciju i obranila svjetski naslov, 26. rujna 2014. (pristupljeno 15. siječnja 2017.)  Na Svjetskom prvenstvu 2015. godine u njemačkom Stuttgartu postala je najmlađom gimnastičarkom koja je u tri godine zaredom triput osvajala naslov svjetske prvakinje, i to u tri različite discipline.<ref> Međunarodni gimnastički savez, FIG: 5 stvari koje treba znati o svjetskoj prvakinji u ritmičkoj gimnastici Jani Kudrjavcevoj, 12. rujna 2015. (pristupljeno 15. siječnja 2017.)